Vakarų centrinės vokiečių tarmės
Vakarų centrinės vokiečių tarmės (vok. Westmitteldeutsch) – tarmės, priklausančios centrinės vokiečių ir vokiečių aukštaičių tarmių šeimai. Šiai tarmių grupei priklauso vidurio Frankonijos bei Reino Frankonijos tarmės, esančios į pietus nuo Benrato linijos izoglosos. Vakarų centrinės vokiečių kalbas sudaro šie pošeimiai: Vidurio Frankonijos tarmės (vok. Mittelfränkisch): Ripuarų tarmės (vok. Ripuarisch), kuriomis kalbama Šiaurės Reine-Vestfalijoje (įskaitant kelniečių kalbą), vokiškai kalbančioje Belgijos bendruomenėje bei nedidelėje Nyderlandų Limburgo provincijos pietuose esančioje dalyje. Mozelio frankų tarmės (vok. Moselfränkisch, pranc. francique luxembourgeois), kuriomis kalbama Reino krašte-Pfalce, Saro krašte ir Prancūzijoje. Liuksemburgiečių kalba (vok. Luxemburgisch, liuks. Lëtzebuergesch, pranc. francique luxembourgeois arba luxembourgeois), kuria kalbama Liuksemburge, Belgijoje ir Prancūzijoje. Hunsriko kalba (vok. Riograndenser Hunsrückisch), kuria kalbama Brazilijoje ir kuri kilusi iš Mozelio frankų Hunsrückisch dialekto. Reino Frankonijos tarmės (vok. Rheinfränkisch, pranc. francique rhénan): Pfalco vokiečių tarmė (vok. Pfälzisch, pranc. francique palatin), kuria kalbama Reino krašte-Pfalce. Lotaringijos vokiečių tarmė (vok. Lothringisch, pranc. francique lorrain), kuria kalbama Prancūzijos Lotaringijos regione. Bukovinos vokiečių kalba (vok. Bukowinadeutsch), kuria buvo kalbama in Bukovinoje (išnykusi). Pensilvanijos vokiečių tarmė (vok. Pennsylvaniadeutsch), kuriomis kalbama istorinėse Šiaurės Amerikos bendruomenėse, ypač Pensilvanijoje. Heseno tarmės (vok. Hessisch), kuriomis kalbama Hesene ir Reino Heseno regione Reino krašte-Pfalce. Šiaurės Heseno tarmė (vok. Nordhessisch) Vidurio Heseno tarmė (vok. Mittelhessisch) Rytų Heseno tarmė (vok. Osthessisch) Pietų Heseno tarmė (vok. Südhessisch) Dalis vakarų centrinės vokiečių tarmių pietiniame ir pietrytiniame savo paplitimo pakraštyje pereina į aukštutines vokiečių aukštaičių kalbas. Šioje pereinamoje zonoje tarp centrinės vokiečių ir aukštutinės vokiečių aukštaičių tarmių yra kalbama Pietų Frankonijos ir Rytų Frankonijos tarmėmis. Vakarų centrinėmis vokiečių tarmėms buvo kalbama keliose Amerikos gyvenvietėse, pavyzdžiui, Amanos kolonijose.